label_title: Campionatul European de Fotbal 1960
label_desc: Campionatul European de fotbal 1960 (Euro 1960) a fost prima ediție a acestei competiții și s-a desfășurat între 6 și 10 iulie în Franța. Doar 17 reprezentative au intrat în competiție, lipsind unele nume mari între care Germania de Vest, Italia și Anglia. Meciurile din preliminarii s-au disputat în sistemul tur-retur, pe rând cele două combatante fiind gazde. Doar semifinalele și finala au avut loc într-un turneu final, găzduit de una dintre cele patru selecționate prezente în careul de ași.